钦定古今图书集成/理学汇编/字学典/第083卷 > 《王羲之笔势论十二章》 > 《健壮章第六》
## 钦定古今图书集成/理学汇编/字学典/第083卷 > 《王羲之笔势论十二章》 > 《健壮章第六》

夫以屈脚之法，弯如角弓之张，“乌焉为鸟”之类是也。
立人之法，如乌之在柱首彳。之类是也。踠脚之法，
如壮士之屈臂凤飞，凡气之例是也。急引急牵，如云
中之掣电，《日月目因》之例是也。踠脚斡上捺下撚，
终始转折，悉令和韵，勿使蜂腰鹤膝。《放纵》宜存气力，
视笔取势。行中廓落，如勇士伸钩，方刚对敌。麒麟斗
角，虎凑龙牙，筋节拏拳，勇身精健。放法如此，书进有
功也。牵引深妙，皎在目前。发动精神，提撕志意。剔
精思，秘不可传。夫作右边折角，疾牵下微开，左畔斡
转，令取登对，勿使腰中伤慢。视笔取势，直截向下。趋
义常存，无不醒悟。